EKRE algatab Mikseri umbusaldamise: “valitsuse lagunedes võib võimule tulla jõulurahuvalitsus!” | RAHVUSLANE
Avaleht Uudised Eesti EKRE algatab Mikseri umbusaldamise: “valitsuse lagunedes võib võimule tulla jõulurahuvalitsus!”
EKRE algatab Mikseri umbusaldamise: “valitsuse lagunedes võib võimule tulla jõulurahuvalitsus!”
“Me hakkame allkirju koguma Mikseri umbusaldamiseks, sest ta on riigikogu väliskomisjonile valetanud ja vassinud. Samuti tema jutt hüsteeriast ja sellest, et rändeleppe vastased on osa mingist Venemaa poolsest info-operatsioonist,” ütles EKRE esimees Mart Helme ERR-ile.
“Valitsuskoalitsioonis käib võimuvõitlus Reinsalu ja Ossinovski ehk Isamaa ja sotside vahel. Eks siis ole näha, kes lõpuks peale jääb. Aga peaminister Ratas on reaktiivses positsioonis.”
“Ma ei imestaks, kui saan veel täna kõne Jüri Rataselt. Aga ega meil erilist huvi ole, et läheme kolm kuud enne valimisi Ratast päästma,” sõnas Helme.
“Jüri Ratas peaministrina on ebaõnnestunud ja ei suuda enam valitsust juhtida.”
Vastuseks küsimusele, kas Reformierakond võib alustada kõnelusi uue enamusvalitsuse moodustamiseks, ütles Kaja Kallas: “Arutame seda esmalt [riigikogu] fraktsiooni koosolekul esmaspäeval.”
“Vabaerakond Isamaa asemel vasakvalitsust kindlasti garanteerima ega käendama ei lähe,” ütles Nurm reedel BNS-ile.
“Minu hinnangul on küsimus praegu selles, et Isamaa on garanteerinud Eestis toimunud vasakpööret – nad olid ise selle vasakpöörde tekitajad ja hiljem ka selle käendajad ja tõenäoliselt on Isamaa valijad praegu segaduses sellest, et miks üks parempoolne erakond käendab vasakpoolset valitsust ja poliitikat,” rääkis Vabaerakonna esimees. Sellest tingitult on Nurme hinnangul langenud ka Isamaa reiting.
“Enne valimisi on Isamaa sattunud natukene ärevusse oma tulevikupositsiooni pärast ja suure tõenäosusega siit ka see erimeelsus ja võib-olla juhuse kasutamine, et oleme jõudnud nüüd sellesse olukord, kus me oleme,” tõdes Nurm.
Vabaerakonna juhi hinnangul pole väga tõenäoline, et sotsid valitsusest lahkuksid ning tekiks Keskerakonna ja Isamaa vähemusvalitsus. Seetõttu võib tema arvates tekkida pigem sotside ja Keskerakonna vähemusvalitsus. “Seda varianti on pigem raskem ette kujutada, et Isamaa jääb ja sotsid lahkuvad,” rääkis Nurm.
Eelmine artikkelJevgeni Ossinovski: tegin peaministrile ettepaneku Reinsalu ametist vabastada
Järgmine artikkelSiseminister Salvini: “Kui Euroopa komisjon karistab meid, tõuseb 60 miljonit itaallast!”